
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2025)0157 – C10‑0188/2025),
–	tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre[footnoteRef:1] (a továbbiakban: EGAA-rendelet), [1:  	HL L 153., 2021.5.3., 48. o., ELI: http://data.europa.eu/eli/reg/2021/691/oj.] 

–	tekintettel az (EU, Euratom) 2024/765 rendelettel[footnoteRef:2] módosított, a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3] és különösen annak 8. cikkére, [2:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.]  [3:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:4] és különösen annak 12. pontjára, [4:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel a Foglalkoztatási és Szociális Bizottság véleményére,
–	tekintettel a Költségvetési Bizottság jelentésére (A10-0163/2025),
A.	mivel az Unió jogalkotási és költségvetési eszközöket hozott létre ahhoz, hogy további támogatást nyújtson a világkereskedelem fő strukturális változásainak következményei által sújtott vagy a globális pénzügyi és gazdasági válság következtében elbocsátott munkavállalóknak, és támogassa újbóli munkaerőpiaci beilleszkedésüket; mivel ez a támogatás a munkavállalóknak és azoknak a vállalatoknak nyújtott pénzügyi támogatáson keresztül valósul meg, amelyeknek dolgoztak;
B. 	mivel Belgium az Oost-Vlaanderen tartományban (BE23) a NACE Rev. 2. rendszer szerinti 26. gazdasági ágazatban (Számítógépek, elektronikai és optikai termékek gyártása) 417 munkavállaló elbocsátását követően a 2024. július 31-től 2024. november 30-ig tartó négy hónapos referencia-időszakra vonatkozóan EGF/2025/001 BE/BelGaN referenciaszámmal kérelmet nyújtott be az Európai Globalizációs Alkalmazkodási Alapból (EGAA) nyújtandó pénzügyi hozzájárulás iránt; 
C. 	mivel a kérelem az EGAA-rendelet 4. cikke (2) bekezdésének a) pontjában meghatározott beavatkozási kritériumokon alapul, amelyek szerint a támogatás feltétele legalább 200 munkavállaló elbocsátása és/vagy önálló vállalkozó tevékenységének megszűnése egy négy hónapos referencia-időszak alatt egy vállalkozáson belül egy tagállamban, ideértve a vállalkozás beszállítóinál vagy a továbbfeldolgozó vállalatoknál történt elbocsátásokat is;
[bookmark: _Hlk207698597]D. 	mivel Oroszország Ukrajna elleni agressziós háborúja és a növekvő infláció hatással volt az energia-, anyag- és munkaerőköltségekre, növelve a BelGaN árrésére nehezedő nyomást;  
E. 	mivel a BelGaN vállalat a gépjárműiparban használt félvezetők gyártására specializálódott; mivel az európai gépjárműipar és beszállítói ágazat példátlan nyomással néz szembe mind külső, mind belső kihívások, például a verseny torzulása és a magas energiaköltségek miatt;
F.	mivel a vállalat jövedelmezősége jelentősen csökkent a szilíciumalapú csipekről a gallium-nitrid (GaN) technológiára való átállásból eredő pénzforgalmi korlátok miatt, amely átállást az átmeneti időszak során a magas termelési költségek, valamint a beruházások elégtelensége is hátráltatott; 
G.	mivel a BelGaN 2024. július 30-án csődöt jelentett;
H.	mivel a flamand foglalkoztatási szolgálatok (VDAB[footnoteRef:5]) biztosítják az intézkedések nemzeti előfinanszírozását és társfinanszírozását; [5:  	Vlaamse Dienst voor Arbeidsbemiddeling en Beroepsopleiding. ] 

I.	mivel a vállalat a belga joggal összhangban követte a munkavállalók képviselőinek tájékoztatására és a velük folytatott konzultációra vonatkozó kötelező eljárást; mivel csőd esetén nem alkalmazandó az a követelmény, hogy olyan foglalkoztatási egységet kell létrehozni, amelynek célja a csoportos létszámcsökkentés keretében elbocsátott munkavállalók számára az újbóli elhelyezkedést elősegítő szolgáltatások nyújtása, és ezért ezeket a szolgáltatásokat a VDAB biztosította; 
J.	mivel az EGAA-ból nyújtott pénzügyi hozzájárulásoknak elsősorban olyan aktív munkaerőpiaci szakpolitikai intézkedésekre és személyre szabott szolgáltatásokra kell irányulniuk, amelyek célja a kedvezményezettek tisztességes és fenntartható foglalkoztatásba való gyors visszailleszkedése az eredeti tevékenységi ágazatukon belül vagy azon kívül, miközben felkészítik őket a zöldebb és digitálisabb európai gazdaságra;
K.	mivel az EGAA éves maximális összege (2018-as árakon számítva) az (EU, Euratom) 2024/765 rendelettel módosított (EU, Euratom) 2020/2093 rendelet 8. cikkében meghatározottaknak megfelelően 30 millió euró;
1.	egyetért a Bizottsággal abban, hogy az EGAA-rendelet 4. cikke (2) bekezdésének a) pontjában meghatározott feltételek teljesülnek, és hogy Belgium az említett rendelet értelmében 931 690 EUR összegű pénzügyi hozzájárulásra jogosult, amely 85%-a az 1 096 107 EUR összegű teljes kiadásnak, amely a személyre szabott szolgáltatásokra fordított 1 052 607 EUR, továbbá az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított 43 500 EUR összegű kiadásokat foglalja magában;
2. 	megállapítja, hogy a belga hatóságok 2025. február 21-én nyújtották be a kérelmet, és hogy annak értékelését a Bizottság – a kiegészítő információk Belgium általi benyújtását követően – közel öt hónappal később, 2025. július 7-én fejezte be, és erről 2025. augusztus 26-án értesítette a Parlamentet; hangsúlyozza, hogy fontos csökkenteni az EGAA-támogatás iránti kérelem benyújtása és a finanszírozási határozat meghozatala közötti időtartamot; hangsúlyozza, hogy a belső eljárásokat egyszerűsíteni kell és fel kell gyorsítani anélkül, hogy ez az intézményi egyensúly, különösen az Európai Parlamentet költségvetési hatóságként megillető jogok rovására menjen;
3.	megállapítja, hogy a kérelem a BelGaN vállalattól elbocsátott 417 megcélzott kedvezményezettre vonatkozik;
4.	rámutat, hogy a BelGaN-nál történt elbocsátások miatt Oudenaarde területén az éves munkanélküliségi ráta 9%-kal nőtt, különösen a magasan és közepesen képzett munkanélküliek körében; megjegyzi, hogy ezzel egyidejűleg 22%-kal csökkent az álláslehetőségek száma a térségben, ami annak tudható be, hogy az elmúlt három évben jelentősen nőtt a csődöt jelentő vállalkozások száma;
5.	emlékeztet, hogy a munkavállalóknak nyújtandó személyre szabott szolgáltatások az alábbiakat foglalják magukban: tájékoztató előadások, az újbóli elhelyezkedés esélyének javítása, képzés és átképzés, munkahelyi képzés, állásbörze, munkakereséshez nyújtott segítség, álláskeresési támogatás és munkaközvetítés, azzal a céllal, hogy a munkavállalókat képessé tegyék a munkaerőpiacra való lehető leggyorsabb visszatérésre, magas szintű készségekkel ruházzák fel őket, és az ágazatban működő lehetséges munkáltatók szempontjából releváns képzést nyújtsanak számukra, erősítve ugyanakkor a vállalkozói kezdeményezések és új projektek létrehozására való képességüket; ezzel összefüggésben hangsúlyozza, hogy a jól képzett munkaerő kulcsfontosságú az európai gazdaság időtállósága szempontjából;
6.	szorgalmazza a végrehajtott intézkedések átfogó végső értékelését, beleértve a foglalkoztatásba sikeresen visszailleszkedő munkavállalók számára vonatkozó adatokat, valamint a kedvezményezetteknek a nyújtott támogatás minőségével és relevanciájával kapcsolatos visszajelzéseit;
7.	megjegyzi, hogy Belgium 2024. augusztus 8-án kezdte meg a személyre szabott szolgáltatások megcélzott kedvezményezettek részére történő nyújtását, és hogy az EGAA-ból igénybe vehető pénzügyi hozzájárulásra való jogosultság időszaka ezért ettől az időponttól kezdődően az ezen állásfoglaláshoz csatolt határozat hatálybalépésétől számított 24. hónap végéig fog tartani;
8.	megjegyzi, hogy Belgium részéről az EGAA végrehajtásával összefüggésben 2024. július 31-től kezdődően merültek fel igazgatási kiadások, és hogy ezek a kiadások ezért ettől az időponttól kezdődően az ezen állásfoglaláshoz csatolt határozat hatálybalépését követő 31 hónapon át lesznek támogathatók az EGAA-ból származó pénzügyi hozzájárulásból;
9.	hangsúlyozza, hogy a belga hatóságok megerősítették, hogy a javasolt intézkedésekhez való hozzáférés és azok végrehajtása során tiszteletben fogják tartani az egyenlő bánásmód és a megkülönböztetésmentesség elvét, és hogy megakadályozzák a kettős finanszírozást;
10.	hangsúlyozza, hogy biztosítani kell az uniós finanszírozás egyértelmű felismerhetőségét és láthatóságát, ily módon kiemelve annak hozzáadott értékét; szorgalmazza a kedvezményezettek, a regionális és helyi hatóságok, a szociális partnerek, a média és a szélesebb nyilvánosság irányába történő következetes és jól célzott kommunikációt;
11.	ismételten hangsúlyozza, hogy az EGAA-ból nyújtott támogatás nem léphet azon intézkedések helyébe, amelyek a nemzeti jog vagy a kollektív szerződések értelmében a vállalkozások felelősségi körébe tartoznak;
12.	jóváhagyja a jelen állásfoglaláshoz mellékelt határozatot;
13.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
14.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc206749163][bookmark: _Toc210317291]MELLÉKLET
AZ EURÓPAI PARLAMENT ÉS A TANÁCS HATÁROZATA
az elbocsátott munkavállalók támogatását szolgáló Európai Globalizációs Alkalmazkodási Alapnak Belgium EGF/2025/001 BE/BelGaN referenciaszámú kérelme nyomán történő igénybevételéről
(E melléklet szövege itt nincs feltüntetve, mert az megegyezik a végleges jogi aktussal, az (EU) 2025/2133 határozattal.)

